CELEX: 62010CN0590
Language: fi
Date: 2010-12-15 00:00:00
Title: Asia C-590/10: Ennakkoratkaisupyyntö, jonka Bayerischen Verwaltungsgerichtshof (Saksa) on esittänyt 15.12.2010 — Wolfgang Köppl v. Freistaat Bayern

26.3.2011   
            
            
               FI
            
            
               Euroopan unionin virallinen lehti
            
            
               C 95/2
            
         Ennakkoratkaisupyyntö, jonka Bayerischen Verwaltungsgerichtshof (Saksa) on esittänyt 15.12.2010 — Wolfgang Köppl v. Freistaat Bayern
   (Asia C-590/10)
   2011/C 95/02
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bayerischer Verwaltungsgerichtshof
   
      Pääasian asianosaiset
   
   
      Valittaja: Wolfgang Köppl
   
      Vastapuoli: Freistaat Bayern
   
      Ennakkoratkaisukysymykset
   
   
               1)
            
            
               Onko direktiivin 91/439/ETY (1) 1 artiklan 2 kohtaa sekä 8 artiklan 2 ja 4 kohtaa — kun otetaan huomioon etenkin Euroopan unionin perusoikeuskirjan 2 artiklan 1 kohta ja 3 artiklan 1 kohta — tulkittava siten, että jäsenvaltio (vastaanottava jäsenvaltio) voi niiden mukaan olla tunnustamatta B-luokan ajo-oikeutta, jonka toinen jäsenvaltio (ajokortin myöntänyt jäsenvaltio) on ajokortista itsestään ilmenevällä tavalla myöntänyt direktiivin 91/439/ETY 7 artiklan 1 kohdan b alakohdassa säädetyn asuinpaikkaehdon vastaisesti henkilölle, jonka osalta vastaanottava jäsenvaltio on aikaisemmin ryhtynyt direktiivin 91/439/ETY 8 artiklan 2 kohdassa tarkoitettuihin toimenpiteisiin, kun kyseinen henkilö on myöhemmin saanut ajokortin myöntäneessä jäsenvaltiossa C-luokan ajo-oikeuden siten, ettei asuinpaikkaehtoa ole ajokortista ilmenevällä tavalla jätetty noudattamatta?
            
         
               2)
            
            
               Jos edellä mainittuun kysymykseen vastataan myöntävästi, voiko vastaanottava jäsenvaltio kieltäytyä tunnustamasta myös kyseiselle henkilölle myönnetyn C-luokan ajo-oikeuden?
            
         
      (1)  Yhteisön ajokortista 29.7.1991 annettu neuvoston direktiivi 91/439/ETY (EYVL L 237, s. 1).